Preţurile petrolului au crescut miercuri cu 3%, la maximul ultimelor patru luni, ca urmare a unei scăderi surprinzătoare a stocurilor de ţiţei din SUA, a unui declin peste aşteptări al stocurilor de benzină din această ţară şi a potenţialelor întreruperi a aprovizionării după atacurile ucrainene asupra rafinăriilor ruseşti, informează News.ro.
Contractele futures pentru petrolul Brent au crescut cu 2,11 dolari, sau cu 2,6%, la 84,03 dolari pe baril, în timp ce preţul ţiţeiului U.S. West Texas Intermediate (WTI) a crescut cu 2,16 dolari, sau cu 2,8%, la 79,72 dolari.
Preţul petrolului Brent a încheiat ziua la cel mai ridicat nivel din 6 noiembrie.
Date surprinzătoare din piață
U.S. Energy Information Administration (EIA) a declarat că firmele energetice au extras o cantitate suprinzătoare de 1,5 milioane de barili de ţiţei din stocuri, în săptămâna încheiată pe 8 martie.
Acest lucru se compară cu estimarea analiştilor de 1,3 milioane de barili, într-un sondaj Reuters, şi cu retragerea de 5,5 milioane de barili afişată în datele de la Institutul American al Petrolului (API)
Între timp, contractele futures pentru benzină din SUA au arătat cea mai mare creştere a preţurilor din complexul energetic, crescând cu aproximativ 2,8%, până la cel mai mare nivel din septembrie 2023, după ce EIA a declarat că firmele energetice au retras din stocuri 5,7 milioane de barili de benzină, o cantitate mult mai mare decât erau aşteptările, săptămâna trecută.
Aceasta se compară cu retragerea de 1,9 milioane de barili din stocurile de benzină, estimată de analişti într-un sondaj Reuters.